სარიესიქ-ათირაუ
სარიესიქ-ათირაუ, სარი-იშიქოთრაუ — უდაბნო ცენტრალურ აზიაში. გადაჭიმულია ბალხაშის ტბის სამხრეთით, 400 კმ-ზე, ყაზახეთის ტერიტორიაზე. უდაბნო ქვიშიანია, ეკოლოგიურად შედარებით სუფთა, შეინიშნება მცირე ეროზია. მის ტერიტორიაზე მდებარეობს მრავალი პატარა ტბა და ტბორი. აქა-იქ გავრცელებულია ბალახიანი საძოვრები, რომლებიც განაპირობებს ცხოველთა და ფრინველთა სახეობების გავრცელებას.